CELEX: 32008R1240
Language: bg
Date: 2008-12-10 00:00:00
Title: Регламент (ЕО) № 1240/2008 на Комисията от 10 декември 2008 година за изменение на Регламент (ЕО) № 560/2005 на Съвета за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар

12.12.2008   
            
            
               BG
            
            
               Официален вестник на Европейския съюз
            
            
               L 334/60
            
         
      РЕГЛАМЕНТ (ЕО) № 1240/2008 НА КОМИСИЯТА
   
   от 10 декември 2008 година
   за изменение на Регламент (ЕО) № 560/2005 на Съвета за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 560/2005 на Съвета за налагане на някои специфични ограничителни мерки, насочени към определени лица и стопански субекти, с оглед на ситуацията в Кот д'Ивоар (1), и по-специално член 11, буква а) от него,
   като има предвид, че:
   
               (1)
            
            
               В приложение I към Регламент (ЕО) № 560/2005 са изброени физическите и юридическите лица и организациите, които попадат в обхвата на разпоредбите на посочения регламент относно замразяването на финансови средства и икономически ресурси.
            
         
               (2)
            
            
               На 18 декември 2006 г. и на 21 октомври 2008 г. Комитетът по санкциите към Съвета за сигурност на Обединените нации реши да внесе някои изменения в списъка на физическите лица, спрямо които следва да се прилага замразяване на парични средства и икономически ресурси, като допълни информацията за тях. Следователно приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 560/2005 се замества с текста от приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 декември 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 95, 14.4.2005 г., стр. 1.
   
      ПРИЛОЖЕНИЕ
      
         
            „ПРИЛОЖЕНИЕ I
            Списък на физическите или юридическите лица или организации, цитирани в членове 2, 4 и 7
            
                        (1)
                     
                     
                        Charles Blé Goudé (известен също като Gbapé Zadi). Адрес: Bloc P 170, Yopougon Selmer, Кот д'Ивоар, (б) Хотел Ivoire, Abidjan, Cocody, Кот д'Ивоар. Дата на раждане: 1.1.1972 г. Месторождение: (a) Guibéroua (Gagnoa), Кот д'Ивоар, (б) Niagbrahio/Guiberoua, Кот д'Ивоар, (в) Guiberoua, Кот д'Ивоар. Националност: Кот д'Ивоар. Паспорт №: (a) 04LE66241 (Кот д'Ивоар, издаден на 10.11.2005 г., валиден до 9.11.2008 г.), (б) AE/088 DH 12 (Дипломатически паспорт от Кот д'Ивоар, издаден на 20.12.2002 г., валиден до 11.12.2005 г.), (в) 98LC39292 (Кот д'Ивоар, издаден на 24.11.2000 г., валиден до 23.11.2003 г.). Пътен документ №: C2310421 (Швейцария, издаден на 15.11.2005 г., валиден до 31.12.2005 г.).
                        Друга информация: (1) Адрес (a) през 2001 г., адрес (б) е деклариран в пътен документ № C2310421; (2) възможен псевдоним или титла: „Général“ или „Génie de kpo“; водач на COJEP („Млади патриоти“). Многократно прави публични изявления, в които пропагандира насилие срещу обекти и персонал на Обединените нации и срещу чужденци; ръководство и участие в действия на насилие от страна на уличната милиция, включително побои, изнасилвания и извънсъдебни екзекуции; заплахи към Обединените нации, Международната работна група (МРГ), политическата опозиция и независимата преса; саботаж на международни радиостанции; пречка за действията на МРГ, за операцията на Обединените нации в Кот д'Ивоар (UNOCI), за френските войски и за мирния процес, както е определен в Резолюция 1643 (2005) на Обединените нации.
                     
                  
                        (2)
                     
                     
                        Eugène N’goran Kouadio Djué. Дата на раждане: (a) 1.1.1966 г., (б) 20.12.1969 г. Националност: Кот д'Ивоар. Паспорт №: 04LE017521 (издаден на 10.2.2005 г., валиден до 10.2.2008 г.).
                        Друга информация: водач на Union des Patriotes pour la Libération Totale de la Côte d'Ivoire (UPLTCI). Многократно прави публични изявления, в които пропагандира насилие срещу обекти и персонал на Обединените нации и срещу чужденци; ръководство и участие в действия на насилие от страна на уличната милиция, включително побои, изнасилвания и извънсъдебни екзекуции; пречка за действията на IWG, UNOCI, за френските войски и за мирния процес, както е определен в Резолюция 1643 (2005) на Обединените нации.
                     
                  
                        (3)
                     
                     
                        Martin Kouakou Fofié. Дата на раждане: 1.1.1968 г. Месторождение: Bohi, Кот д'Ивоар. Националност: Кот д'Ивоар. Лична карта №: (a) 2096927 (Буркина Фасо, издадена на 17.3.2005 г.), (б) 970860100249 (Кот д'Ивоар, издадена на 5.8.1997 г., валидна до 5.8.2007 г.).
                        Друга информация: (a) Удостоверение за гражданство на Буркина Фасо: CNB N.076 (17.2.2003 г.), Име на баща: Yao Koffi Fofié, Име на майка: Ama Krouama Kossonou; (б) главен командир на Новата сила (Chief Corporal New Force Commandant), сектор Korhogo. Силите под негово командване участват в набиране на войници сред децата, отвличания, налагане на принудителен труд, сексуално малтретиране на жени, произволни арести и извънсъдебни екзекуции в разрез с конвециите по човешки права и с международното хуманитарно право; пречка за действията на МРГ, UNOCI, за френските войски и за мирния процес, както е определен в Резолюция 1643 (2005) на Обединените нации.“